123.164 REGOLI DWAR IL-KONT TA’ TIFDIL TAL-INDIVIDWU L-AVVIŻ LEGALI 469 tal-2014, kif emendat bl-Avviż Legali 136 tal-2015. L-AVVIŻ LEGALI 469 tal-2014, kif emendat bl-Avviż Legali 136 tal-2015. 1. Titolu u bidu fis-seħħ. (1) It-titolu ta’ dawn ir-regoli huwa r-Regoli dwar il-Kont tat-Tifdil tal-Individwu. (2) Dawn ir-regoli għandhom jidħlu fis-seħħ b’effett mis-sena ta’ stima 2015. Tifisir. 2. F’dawn ir-regoli, kemm-il darba r-rabta tal-kliem ma tkunx teħtieġ xort’oħra: " Att " tfisser l-Att dwar it-Taxxa fuq l-Income; Kap. 123. Kap. 123. "ISA " tfisser kont tat-tifdil speċjali tal-individwu skont dawn ir-regoli; u termini oħra għandu jkollhom it-tifsira mogħtija lilhom fl-artikoli 33 sa 42, it-tnejn inklużi, tal-Att jew, meta mhux imfissra fl-artikoli msemmija, it-tifsira mogħtija lilhom taħt id-dispożizzjonijiet tal-Att. 3. Kont tat-tifdil tal-individwu. Emendat: A.L.136 tal-2015. Kont tat-tifdil tal-individwu għandu jikkwalifika bħala ISA jekk: (a) id-detentur tal-kont huwa individwu li għandu tal-anqas tmintax-il sena, u huwa resident ordinarju ta’ Malta; u (b) id-detentur tal-kont: (i) jiddikjara u jwettaq bil-miktub lil wieħed li jħallas incomeminn investimenti lid-detentur tal-kont ma jżommx ISAs oħra meta saret l-applikazzjoni, u li huwa mhux se jiftaħ ISAs oħra kemm-il darba l-istess ISA mal-istess persuna li jagħmel il-ħlas tibqa’ miftuħa f’ismu; u (ii) jagħżel billi javża bil-miktub lil minqed jagħmel il-ħlas tal-incomeminn investiment skont l-artikolu 35 tal-Att sabiex jitħallas xi incomeminn investiment li jinqala’ mill-holding tal-ISA mingħajr tnaqqis ta’ taxxa; u (ċ) minqed jagħmel il-ħlas tal-incomeminn investiment għandu jidentifika l-kont rilevanti bħala ISA; u (d) id-dħul minn tali kont tat-tifdil tal-individwu jikkonsisti esklussivament minn: (i) imgħax li jitħallas lil individwu f’ismu minn persuna li qed tmexxi negozju ta’ kummerċ bankarju skont il-liġijiet ta’ kull Membru Stat tal-Unjoni Ewropea jew taż-Żona Ekonomika Ewropea ("EU/EEA") fir-rigward ta’ somma ta’ flus depożitata f’kont speċjali tat-tifdil tal-individwu; u (ii) imgħax li jitħallas lil individwu f’ismu mill-Gvern ta’ Membru Stat tal-EU/EEA jew aġenzija tiegħu, minn korporazzjoni jew awtorità stabbilita mil-liġi, jew fir-rigward ta’ ħruġ mill-pubbliku minn kumpannija, entità jew persuna ġuridika oħra hi kif inhi kostitwita u jekk residenti f’Malta jew xort’oħra; (e) depożiti minn individwu fil-kont ta’ tifdil tal-individwu u l-valur ta’ titoli relevanti li jagħtu l-imgħax għal benefiċċju tal-individwu f’dak il-kont ma jaqbiżx l-elfejn euro (€ 2,000) fis-sena 2015 u elfeuro (€ 1,000) f’kull sena li tiġi wara: Iżda li kull depożitufi, jew titoli kkreditatilil, ISA ġdid skont ir-regola 4 ma jitteħidtx f’konsiderazzjoni għall-iskop li jiddetermina jekk l-ammontimsemmi ta’ elfeuro (€ 1,000) ġiex maqbuż f’xi sena. 4. Trasferiment bejn ISAs. Individwu li jkollu ISA jista’ jagħlaq u jagħmel trasferiment tal-bilanċi kollha tal-istess ISA f’ISA oħra kemm-il darba huwa jissodisfa il-kundizzjonijiet kollha imsemmija fir-regola 3 b’referenza għal ISA ġdida fuq l-għeluq tal-ISA preċedenti miżmuma f’ismu. 5. Rendikont lil Kummissarju. Emendat: A.L.136 tal-2015. (1) Kull min jagħmel il-ħlas ta’ incomeminn investiment li joħroġ minn ISA mhux rikjest li jagħti rendikont lill-Kummissarju skont l-artikolu 34(2) tal-Att, iżda għandu jibgħat rendikont ta’ kull sena lill-Kummissarju sal-31 ta’ Jannar tas-sena li tiġi wara dik li għaliha jkun sar ir-rendikont. (2) Ir-rendikont ta’ kull sena għandu jinkludi d-dettalji li ġejjin fir-rigward tas-sena li għaliha jsir ir-rendikont: (a) in-numri tal-konitijiet ta’ kull ISA miftuħ, miżmum jew magħluq matul is-sena minn min qed jagħmel il-ħlas; (b) l-isem, l-indirizz, u n-numru tat-taxxa ta’ kull persuna li kellha kont ta’ ISA matul is-sena ma’ min qed jagħmel il-ħlas; (ċ) l-ammont gross ta’ incomeminn investiment imħallas lil kull min kellu kont ta’ ISA; (d) id-data ta’ metanfetaħ kull kont ta’ ISA; (e) id-data tal-għeluq ta’ kull kont ta’ ISA matul is-sena; (f) it-total ta’ depożiti magħmul f’kull kont ta’ ISA matul is-sena; u (g) il-bilanċ li jkun hemm f’kull kont ta’ ISA fl-aħħar tas-sena, jew, jekk tali kont ġie magħluq, il-bilanċ ta’ waqt l-għeluq.